ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-2286/97 υποβολή: Patricia McKenna (V) προς την Επιτροπή (2 Iουλίου 1997)

Θέμα: Γενετικά τροποποιημένη κράμβη

Τη Δευτέρα 9 Ιουνίου 1997, η Επιτροπή ενέκρινε τη διάθεση στην αγορά μιας γενετικά τροποποιημένης κράμβης ανθεκτικής στα ζιζανιοκτόνα. Η εν λόγω κράμβη παρακευάζεται από τη βελγική εταιρία Plant Genetic System.

Έχουν άραγε πραγματοποιηθεί μελέτες, εξ ονόματος της Επιτροπής, όσον αφορά την αξιολόγηση που συνεπάγεται για την υγεία και το περιβάλλον η διάθεση στην αγορά του προαναφερθέντος γενετικά τροποποιημένου οργανισμού; Με ποιά λογική η Επιτροπή αποφάσισε να μην εφαρμόσει, στην προκειμένη περίπτωση, την προληπτική αυτή αρχή;

Απάντηση της κας Bjerregaard εξ ονόματος της Επιτροπής (18 Σεπτεμβρίου 1997)

Στις 6 Ιουνίου 1997 η Επιτροπή εξέδωσε δύο αποφάσεις για τη διάθεση στην αγορά σπόρων γενετικώς τροποποιημένου υβριδίου ελαιοκράμβης, προϊόντος που είχε γνωστοποιηθεί από την εταιρεία Plant Genetic Systems (PGS) ((ΕΕ L 164 της 21.6.1997 )).

Μετάτην έκδοση των αποφάσεων αυτών, η Γαλλία προτίθεται να παράσχει, τη συγκατάθεσή της για τη διάθεση των εν λόγω προϊόντων στην αγορά ώστε να μπορούν να χρησιμοποιηθούν όπως οιαδήποτε άλλη ποικιλία κράμβης που έχει προκύψει με κλασικές τεχνικές βελτίωσης. Η διάθεση στην αγορά τροφίμων και συστατικών τους που περιέχουν, συνίστανται σε ή λαμβάνονται από τους ανωτέρω γενετικώς τροποποιημένους οργανισμούς διέπεται από τον κανονισμό (ΕΚ) αριθ. 258/97 σχετικά με τα νέα τρόφιμα και τα νέα συστατικά τροφίμων ((ΕΕ L 43 της 14. 2.1997 )).

Ακολουθώνταςτην αρχή της προφύλαξης στην οποία βασίζεται η οδηγία 90/220/ΕΟΚ για την σκόπιμη ελευθέρωση γενετικώς τροποποιημένων οργανισμών στο περιβάλλον ((ΕΕ L 117 της 8.5.1990 )), ο αιτών παρείχε όλα τα αναγκαία δεδομένα και στοιχεία για την εκτίμηση των πιθανών επιπτώσεων της ελευθέρωσης των εν λόγω προϊόντων στην υγεία του ανθρώπου και στο περιβάλλον. Ο υποβληθείς φάκελος περιλάμβανε μελέτες σχετικά με την ικανότητα βλάστησης των σπόρων της διαγονιδιακής ελαιοκράμβης σειράς Β 94-2, την απόκριση διαγονιδιακών σειρών ελαιοκράμβης εαρινής συγκομιδής σε γεωπονικές εισροές, την παρακολούθηση της υπολειμματικής δράσης προηγούμενων δοκιμών που έχουν διεξαχθεί στο ύπαιθρο με διαγονιδιακή ελαιοκράμβη, λεπτομερείς παρατηρήσεις εντόμων που τρέφονται από φυτά ελαιοκράμβης της PGS, τη δοκιμασία τεχνητής πέψης σπόρων ελαιοκράμβης, την ποιοτική ανάλυση σπόρων ελαιοκράμβης σειράς Β 94-2, το λεπτομερή χαρακτηρισμό ελαίου και πλακούντος εργαστηριακού διαγονιδιακού υβριδίου ελαιοκράμβης, τη λεπτομερή ανάλυση σπόρων ελαιοκράμβης από διαγονιδιακά και μη διαγονιδιακά φυτά, δοκιμασία φωσφοαμινοτρανσφεράσης σε σπόρους ελαιοκράμβης απηλλαγμένους ελαίου και την κατανάλωση μελιού μελισσών που τρέφονται από διαγονιδιακή ελαιοκράμβη.

Οι δύο αποφάσεις εγκρίθηκαν κατόπιν της θετικής γνώμης που διατύπωσε με ειδική πλειοψηφία η κανονιστική επιτροπή της οδηγίας 90/220/ΕΟΚ.
ΓΡΑΠΤΗ ΕΡΩΤΗΣΗ P-3146/97 υποβολή: Joan Colom i Naval (PSE) προς την Επιτροπή (30 Σεπτεμβρίου 1997)

Θέμα: Συνθετικά δενδρύλλια και κλήματα

Στις αρχές της δεκαετίας του 80 μια από τις πιο πρωτοφανείς περιπτώσεις απάτης εις βάρος του κοινοτικού προϋπολογισμού ήταν η χρησιμοποίηση πλαστικών δενδρυλλίων οπωροφόρων, με σκοπό την είσπραξη ορισμένων πριμοδοτήσεων και επιδοτήσεων στο πλαίσιο της Κοινής Γεωργικής Πολιτικής.

Επ' ευκαιρία των προσφάτων μεταρρυθμίσεων ή προτάσεων μεταρρύθμισης ορισμένων ΚΟΑ υπήρξαν πληροφορίες ότι κάποιες επιχειρήσεις διοχετεύουν εκ νέου στην κοινοτική αγορά δενδρύλλια οπωροφόρων και ελιάς καθώς και κλήματα από συνθετικές ύλες των οποίων είναι αδύνατη η επισήμανση.

Έχει υπόψη της η Επιτροπή τις έντονες αυτές φήμες; Εάν ναι, ποιά μέτρα έχει λάβει; Μπορεί, επίσης, να διασφαλίσει ότι οι μέθοδοι ελέγχου που χρησιμοποιεί θα είναι σε θέση να εντοπίζουν τις νέες αυτές ύλες;

Απάντηση του κ. Fischler εξ ονόματος της Επιτροπής (23 Οκτωβρίου 1997)

Η Επιτροπή συγκεντρώνει τις πληροφορίες που απαιτούνται για την απάντηση στην ερώτηση που τέθηκε. Δε θα παραλείψει να γνωστοποιήσει το συντομότερο το αποτέλεσμα των ερευνών της.
ΓΡΑΠΤΗ ΕΡΩΤΗΣΗ E-2156/97 υποβολή: Hiltrud Breyer (V) προς το Συμβούλιο (24 Iουνίου 1997)

Θέμα: Κανονισμός (ΕΚ) αριθ. 258/97 σχετικά με τα νέα τρόφιμα - Επισήμανση

Προβλέπεται, πριν από τον τελικό καθορισμό της μορφής επισήμανσης των προϊόντων, η συμμετοχή των εθνικών αρχών, των ενώσεων προστασίας των καταναλωτών, περιβαλλοντικών οργανώσεων, κ.ά., κατά την παρουσίαση και εξέταση των προτάσεων;

Κοινή απάντηση στις γραπτές ερωτήσεις Ε-2154/97 και Ε-2156/97 (20 Οκτωβρίου 1997)

Το άρθρο 8 του κανονισμού 258/97 που εκδόθηκε από το Ευρωπαϊκό Κοινοβούλιο και το Συμβούλιο σύμφωνα με τη διαδικασία του άρθρου 189Β της Συνθήκης ορίζει στην παράγραφο 3 πως πρέπει να θεσπίζονται οι λεπτομερείς κανόνες επισήμανσης.
ΓΡΑΠΤΗ ΕΡΩΤΗΣΗ E-2559/97 υποβολή: Patricia McKenna (V) προς την Επιτροπή (24 Iουλίου 1997)

Θέμα: Μεταφορά ζώντων ζώων

Η Επιτροπή έχει προτείνει νέα οδηγία με τεχνικές προδιαγραφές για τα οχήματα που χρησιμοποιούνται στις μεταφορές ζώντων ζώων. Ως ένας από τους βασικούς στόχους της οδηγίας αυτής προβάλλεται η βελτίωση των συνθηκών μεταχείρισης των ζώων.

Με ποιό σκεπτικό πιστεύει η Επιτροπή ότι η νέα αυτή οδηγία θα βελτιώσει τις συνθήκες μεταχείρισης των ζώων; Μπορεί να παράσχει λεπτομερή στοιχεία των συμβουλευτικών απόψεων που συνέλεγε για την σύνταξη της οδηγίας της, απευθυνόμενη σε εμπειρογνώμονες του κτηνιατρικού τομέα και σε ειδικούς επί θεμάτων καλής μεταχείρισης των ζώων;

Εχει σκεφθεί η Επιτροπή το ενδεχόμενο να σταματήσει την χορήγησε επιδοτήσεων ΕΕ στον τομέα εξαγωγής ζώντων ζώων, ώστε να αποθαρρύνει την πρακτική της κακομεταχείρισης των ζώων που το εμπόριο αυτό συνεπάγεται; Εχει εξετάσει τυχόν προτάσεις για την προώθηση της απασχόλησης στη μεταποιητική βιομηχανία κρέατος προβάλλοντας την απαίτηση τα ζώα να σφαγιάζονται κοντά στην περιοχή όπου εκτρέφονται πριν από την εξαγωγή των σφαγίων τους;

Απάντηση του κ. Fischler εξ ονόματος της Επιτροπής (9 Σεπτεμβρίου 1997)

Η πρόταση της Επιτροπής, σχετικά με τις τεχνικές προδιαγραφές των οχημάτων που χρησιμοποιύνται για τις μετακινήσεις ζώων, διάρκειας άνω των οκτώ ωρών, στηρίχθηκε στο άρθρο 13 της οδηγίας 91/628/ΕΟΚ ((ΕΕ L 340 της 11.12.1991. )), που τροποποιήθηκε από την οδηγία 95/29/ΕΚ ((EE L 148 της 30.6.1995. )), για την προστασία των ζώων κατά τη μεταφορά.

Η οδηγία 95/29/ΕΚ ήταν ένας πολιτικός συμβιβασμός, ο οποίος επήλθε κατόπιν μακρών και επίμαχων συζητήσεων. Στο κεφ. 7 της οδηγίας, σημείο 3 του παραρτήματος, διατυπώνονται τα κύρια στοιχεία των προδιαγραφών για τα οχήματα, κατόπιν εξέτασης όλων των διαθέσιμων επιστημονικών πληροφοριών. Από τις πληροφορίες αυτές προκύπτει ότι, κυρίως, ο εξαερισμός και η τακτική παροχή νερού στα ζώα, ανάλογα με το είδος και την ηλικία, αποτελούν παράγοντες ιδιαίτερα σημαντικούς για την καλή διαβίωση των ζώων.

Η Επιτροπή εξέτασε τις πιθανότητες να σταματήσει τη χορήγηση σε εξαγωγείς επιστροφών κατά την εξαγωγή, όπου αποδεικνύεται ότι δεν τηρήθηκαν πλήρως οι κανόνες καλής διαβίωσης των ζώων, κατά τη μεταφορά στον τελικό προορισμό τους. Πρόσφατα, η Επιτροπή παρουσίασε στο Συμβούλιο μία πρόταση, στο πλαίσιο της οποίας η πληρωμή των επιστροφών κατά την εξαγωγή θα γίνεται βάσει της συμμόρφωσης με τις διατάξεις για την προστασία των ζώων κατά τη μεταφορά.

Η Επιτροπή δεν έκρινε σκόπιμο να προτείνει κάποια στρατηγική, προκειμένου να αυξήσει τις θέσεις εργασίας στον τομέα της μεταποιητικής βιομηχανίας κρέατος προβάλλοντας την απαίτηση τα ζώα να σφάζονται κοντά στην περιοχή όπου εκτρέφονται.
ΓΡΑΠΤΗ ΕΡΩΤΗΣΗ P-2861/97 υποβολή: Arlene McCarthy (PSE) προς την Επιτροπή (1 Σεπτεμβρίου 1997)

Θέμα: Έρευνα για δασμούς αντιντάμπιγκ σε εξαγωγές μη λευκασμένου βάμβακα από την Ινδία, το Πακιστάν, την Ινδονησία, την Τουρκία, την Κίνα και την Αίγυπτο

Σε σχέση με τη νέα έρευνα για δασμούς αντιντάμπιγκ σε εξαγωγές μη λευκασμένου βάμβακα από την Ινδία, το Πακιστάν, την Ινδονησία, την Τουρκία, την Κίνα και την Αίγυπτο, θα μπορούσε η Επιτροπή να διευκρινίσει το ρόλο που θα διαδραματίσει στην τρίτη αυτή διαμαρτυρία η έρευνα κοινοτικού συμφέροντος, δεδομένου του γεγονότος ότι στα συμπεράσματα της ίδιας διαδικασίας δόθηκε ελάχιστη προσοχή κατά την εξέταση της προηγούμενης διαμαρτυρίας, στη διάρκεια του τρέχοντος έτους;

Προς το συμφέρον των πολυάριθμων ενδιαφερομένων οι οποίοι αφιερώνουν πολύ χρόνο και πόρους για να αποτρέψουν την επιβολή των δασμών αυτών, των οποίων αναπόφευκτη συνέπεια θα είναι η πραγματοποίηση απολύσεων και το κλείσιμο εργοστασίων φινιρίσματος υφασμάτων και χονδρεμπορικών επιχειρήσεων του τομέα σε όλη την Ευρωπαϊκή Ένωση, θα μπορούσε η Επιτροπή να διευκρινίσει εάν η έρευνα αυτή είναι νόμιμη και συνεπώς θα συνεχισθεί, δεδομένου ότι δεν έχει δημοσιευθεί καμία επίσημη ανακοίνωση για το τυπικό κλείσιμο της προηγούμενης διαδικασίας, της οποίας η προθεσμία έληξε τον Μάϊο;

Απάντηση του Sir Leon Brittan εξ ονόματος της Επιτροπής (23 Σεπτεμβρίου 1997)

Στην περίπτωση των προηγούμενων διαδικασιών πραγματοποιήθηκε εις βάθος έρευνα των κοινοτικών συμφερόντων με στόχο την αξιολόγηση των επιπτώσεων ενδεχομένων μέτρων σε όλα τα ενδιαφερόμενα μέρη. Με την έρευνα αυτή προέκυψε το συμπέρασμα ότι το κοινοτικό συμφέρον ήταν η λήψη μέτρων αντιντάμπινγκ. Ωστόσο, το Συμβούλιο δεν ενέκρινε την πρόταση της Επιτροπής για οριστική επιβολή μέτρων και η προθεσμία των 15 μηνών που προβλέπεται στο άρθρο 6, παράγραφος 9 του κανονισμού (ΕΚ) αριθ.384/96 του Συμβουλίου σχετικά με την προστασία κατά των εισαγωγών ντάμπινγκ από χώρες εκτός της Ευρωπαϊκής Κοινότητας ((ΕΕ L 56 της 6.3.1996 )) είχε παρέλθει. Οι προσωρινοί δασμοί που επιβάλλονται στο πλαίσιο των διαδικασιών αυτών δεν έχουν συλλεγεί και το γεγονός ότι η προθεσμία έληξε σημαίνει ότι δεν είναι δυνατό να εφαρμοστούν οριστικά μέτρα βάσει της εν λόγω έρευνας.

Λίγο μετά τη λήξη της προαναφερόμενης προθεσμίας η Επιτροπή έλαβε νέα καταγγελία αντιντάμπιγκ. Η καταγγελία αυτή εξετάσθηκε κατά το συνήθη τρόπο και το συμπέρασμα ήταν ότι υπήρχαν αρκετές αποδείξεις ώστε να κινηθεί η διαδικασία αντιντάμπιγκ. Η Επιτροπή αποφάσισε συνεπώς να αρχίσει νέες διαδικασίες για το προϊόν αυτό και δημοσίευσε ανακοίνωση ((ΕΕ C 210 της 11.7.1997 )) για το σκοπό αυτό.

Στις νέες αυτές ενέργειες θα δοθεί εξίσου σημαντική προσοχή στη λεπτομερή ανάλυση των κοινοτικών συμφερόντων στην προκειμένη περίπτωση. Για τον λόγο αυτό όλα τα ενδιαφερόμενα μέρη (παραγωγοί, εισαγωγείς, τομέας φινιρίσματος) καλούνται να δώσουν λεπτομερείς πληροφορίες σχετικά με σειρά απόψεων, περιλαμβανομένης της ενδεχόμενης απόλυσης εργαζομένων και του κλεισίματος εργοστασίων. Οι εν λόγω πληροφορίες θα ληφθούν υπόψη για την εξέταση της περίπτωσης.
ΓΡΑΠΤΗ ΕΡΩΤΗΣΗ E-1722/97 υποβολή: Ana Palacio Vallelersundi (PPE) προς το Συμβούλιο (22 Μαΐου 1997)

Θέμα: Πρόσβαση του κοινού στα έγγραφα του Συμβουλίου

Σύμφωνα με πρόσφατα δημοσιογραφικά δημοσιεύματα, το Συμβούλιο έστειλε στον Επίτροπο Διοικήσεως απάντηση σχετικά με το υποτιθέμενο κρούσμα κακής διαχείρισης το οποίο καταγγέλλει ο δημοσιογράφος κ. Bunyan, στο πλαίσιο εφαρμογής της Απόφασης 93/371/ΕΚ ((EE L 340 της 31.12.1993, σελ. 43 όπως τροποποιήθηκε τελευταία στην EE L 325 της 14.12.1996, σελ. 19 (Απόφαση 96/705). )) όσον αφορά την πρόσβαση του κοινού στα έγγραφα του Συμβουλίου. Το Συμβούλιο, όπως φαίνεται, θεωρεί ότι, εφόσον πρόκειται αποκλειστικά για έγγραφα που αφορούν τον Τίτλο VI της Συνθήκης για την ίδρυση της Ευρωπαϊκής Ένωσης, ο Επίτροπος Διοικήσεως δεν είναι αρμόδιος για τη διερεύνηση της καταγγελίας. Δεδομένο ότι το θέμα ενδιαφέρει το Ευρωπαϊκό Κοινοβούλιο, θα μπορούσε το Συμβούλιο να μου διαβιβάσει αντίγραφο της απάντησής του στον Επίτροπο Διοικήσεως;

Κοινή απάντηση στις γραπτές ερωτήσεις Ε-1722/97 και Ε-1813/97 (28 Οκτωβρίου 1997)

Τα της αρμοδιότητας του Ευρωπαίου διαμεσολαβητή ρυθμίζονται στο άρθρο 138 Ε της Συνθήκης Ε.Κ. Η Συνθήκη αυτή τυγχάνει εφαρμογής στον τίτλο VI της Συνθήκης Ε.Ε., εφόσον υπάρχει σχετική πρόβλεψη στο άρθρο Κ.8 της Σ.Ε.Ε. Το άρθρο 138 3 όμως δεν περιέχεται στον κατάλογο των διατάξεων της Σ.Ε.Κ. οι οποίες τυγχάνουν εφαρμογής στον τίτλο VI της Σ.Ε.Ε.

Η νέα συνθήκη του Άμστερνταμ ορίζει ότι οι κατ' άρθρο 138 Ε της ΣΕΚ διατάξεις θα τυγχάνουν εφαρμογής στις διατάξεις που άπτονται των τομέων του τίτλου VI της Σ.Ε.Ε.

Με επιστολές που απέστειλε στις 26 Μαρτίου και στις 20 Ιουνίου 1997, το Συμβούλιο απάντησε διεξοδικά στο Διαμεσολαβητή σχετικά με τις αιτιάσεις του κ. Bunyan. Αντίγραφο των δύο αυτών επιστολών θα διαβιβασθεί απ' ευθείας στους αξιότιμους κ.κ. βουλευτές ((Η αιτιολόγηση της σχετικής ψήφου των μελών του Συμβουλίου δόθηκε στη δημοσιότητα. )).
ΓΡΑΠΤΗ ΕΡΩΤΗΣΗ E-1821/97 υποβολή: Jesϊs Cabezσn Alonso (PSE) προς το Συμβούλιο (29 Μαΐου 1997)

Θέμα: Δραστηριότητα των ισπανικών ναυπηγείων κρατικής ιδιοκτησίας

Πρόσφατα, η Επιτροπή ενημέρωσε την ισπανική κυβέρνηση για την απόφασή της να παρατείνει χρονικά τη διαδικασία των ενισχύσεων που χορηγούνται στα ναυπηγεία κρατικής ιδιοκτησίας ((ΕΕ C 53 της 22.2.1997, σελ. 3. )).

Περιμένοντας περισσότερες πληροφορίες από τις ισπανικές αρχές, η Επιτροπή μοιάζει να δέχεται ότι τα ASTANDER (Ναυπηγεία του Santander) σταματούν να κατασκευάζουν πλοία και διατηρούν τη δραστηριότητα «επισκευής και μετατροπής».

Ποια επιχειρήματα παρουσίασε η ισπανική κυβέρνηση για το γεγονός ότι τα ASTANDER σταμάτησαν να κάνουν μετατροπές;

Έχει λάβει το Συμβούλιο των Υπουργών της Ευρωπαϊκής Ένωσης κάποια απόφαση σχετικά με το θέμα;

Απάντηση (28 Οκτωβρίου 1997)

Το Συμβούλιο, συνερχόμενο με σύνθεση «Βιομηχανία», κατέληξε κατά τη σύνοδό του της 24ης Απριλίου 1997 στα πλαίσια συνολικής συμβιβαστικής λύσης σε πολιτική συμφωνία σχετικά με

- συμπεράσματα για το μέλλον της ναυπιγικής βιομηχανίας και,

- μια πρόταση κανονισμού περί ενισχύσεως ορισμένων ναυπηγείων, που τελούν υπό αναδιάρθρωση, η οποία αποσκοπεί στη χορήγηση ενισχύσεων σε ορισμένα ναυπηγεία στη Γερμανία, την Ισπανία και την Ελλάδα. Το Συμβούλιο εξέδωσε τυπικά στον προαναφερόμενο κανονισμό κατά τη σύνοδό του της 2ας Ιουνίου 1997 ((ΕΕ L 148 της 6.6.1997, σελ. 1.)). Οσον αφορά συγκεκριμένα την περίπτωση της Ισπανίας, επισημαίνεται, μεταξύ άλλων, ότι δεν θα πραγματοποιούνται έργα μετατροπής στο ναυπηγείο του Astander για όσο διάστημα αυτό αποτελεί κρατική ιδιοκτησία.
ΓΡΑΠΤΗ ΕΡΩΤΗΣΗ E-2132/97 υποβολή: Hiltrud Breyer (V) προς το Συμβούλιο (24 Iουνίου 1997)

Θέμα: «Novel-Food»- Κανονισμός αριθ. 258/97 - Προϋποθέσεις έγκρισης: έλεγχος των προσκομιζόμενων από τον παραγωγό στοιχείων

1. Ποια στοιχεία πρέπει να χρησιμοποιούνται ως βάση αξιολόγησης των αιτήσεων;

2. Προβλέπεται ανεξάρτητος έλεγχος των στοιχείων που καταθέτει ο παραγωγός;

Κοινή απάντηση στις γραπτές ερωτήσεις Ε-2132/97 και Ε-2134/97 (20 Οκτωβρίου 1997)

Το άρθρο 6 του κανονισμού αριθ. 258/97, και ενδεχομένως το άρθρο 7 παρ. 1 και το άρθρο 9 περιέχουν στοιχεία που απατούνται για τις αξιολογήσεις και λεπτομέρειες για την πραγματοποίησή τους.

Στα πλαίσια των υποχρεώσεων που ορίζονται στο άρθρο 6, οι διαδικασίες που ακολουθούν οι αρμόδιοι οργανισμοί για την αξιολόγηση αποφασίζονται από τα κράτη μέλη.
ΓΡΑΠΤΗ ΕΡΩΤΗΣΗ E-2556/97 υποβολή: Harald Ettl (PSE) προς την Επιτροπή (24 Iουλίου 1997)

Θέμα: Mεροληπτικά όρια ηλικίας στις προκηρύξεις διαγωνισμών για την πλήρωση θέσεων στα θεσμικά όργανα της ΕΕ

Στις συζητήσεις για την απασχόληση στην ΕΕ επιρρίπτεται ευθύνη σε μεμονωμένα άτομα αναφέροντας ως πανάκεια για την καταπολέμηση της ανεργίας την κινητικότητα και την δια βίου μάθηση. Στο πλαίσιο αυτό, τα θεσμικά όργανα της Ευρωπαϊκής Ενωσης θα πρέπει να δίνουν το καλό παράδειγμα και να μην ακολουθούν μιά πρακτική μεροληπτικών ορίων ηλικίας ως προϋπόθεση για την πρόσληψη υπαλλήλων, αλλά να αναλαμβάνουν ενδεδειγμένες πρωτοβουλίες που θα επιτρέπουν την πλήρωση των θέσεων στην ΕΕ και στο Συμβούλιο της ΕΕ με εξειδικευμένο δυναμικό ανεξαρτήτως φύλου και ηλικίας.

1. Είναι αλήθεια ότι στους διαγωνισμούς για την πλήρωση θέσεων στα ευρωπαϊκά θεσμικά όργανα καθορίζεται ανώτατο όριο ηλικίας των υποψηφίων (Γενικός Διαγωνισμός ΕUR/Α/121 του Συμβουλίου της Ευρωπαϊκής Ενωσης, της Οικονομικής και Κοινωνικής Επιτροπής και της Επιτροπής των Περιφερειών ΕΕ C 363 της 3.12.1996);

2. Ποιά αντικειμενικά επιχειρήματα μπορούν να προβληθούν υποστήριζοντας τον μεροληπτικό αποκλεισμό ηλικιωμένων από το εργασιακό και επαγγελματικό περιβάλλον, μολονότι τα θιγόμενα άτομα μπορούν ακόμα να απασχοληθούν επί 20 και περισσότερα χρόνια και ενώ ταυτόχρονα προβλέπεται μιά διαφορετική πολιτική στα προγράμματα για την ενσωμάτωση των ηλικιωμένων ατόμων στην αγορά εργασίας;

3. Πώς δικαιολογείται η ασυνέπεια αυτή;

4. Ποιές κατάλληλες πρωτοβουλίες έχουν αναληφθεί από τα θεσμικά όργανα της ΕΕ για να δημιουργηθούν εξειδικευμένες θέσεις εργασίας στους τομείς της ΕΕ για εργατικό δυναμικό ανεξαρτήτως φύλου και ηλικίας;

Κοινή απάντηση του κ. Liikanen εξ ονόματος της Επιτροπής στις γραπτές ερωτήσεις E-2556/97 και E-2720/97 (22 Σεπτεμβρίου 1997)

Απαντώντας στις ερωτήσεις 1 - 3 η Επιτροπή επιβεβαιώνει ότι με κοινή συμφωνία τα κοινοτικά όργανα εφαρμόζουν κατά κανόνα για τη συμμετοχή στους διαγωνισμούς βασικού βαθμού όριο ηλικίας 35 ετών. Υπάρχουν διάφοροι λόγοι για την επιβολή ορίου ηλικίας οι οποίοι έχουν όλοι αναπτυχθεί σε απαντήσεις που έχουν δοθεί σε διάφορες κοινοβουλευτικές ή παρόμοιες ερωτήσεις.

Ωστόσο, όπως αναφέρεται στην απάντηση στην ερώτηση του Αξιότιμου Μέλους του Κοινοβουλίου Ε-1623/97 κ. Alex Smith ((ΕΕ C 45 της 10.2.1998. )) η Επιτροπή εξετάζει το ενδεχόμενο να αυξήσει το όριο ηλικίας για την πρόσληψη υπαλλήλων.

Είχε ήδη πραγματοποιηθεί μια πρώτη συζήτηση στο σώμα των διευθυντών διοικήσεων για να υιοθετηθεί κοινή μέθοδος στα ευρωπαϊκά όργανα. Οι συζητήσεις συνεχίζονται στο σώμα αυτό στις αρχές του φθινοπώρου.

Θέμα του ορίου ηλικίας θα αξιολογηθεί μεταξύ άλλων στο πλαίσιο της μελλοντικής έναρξης ισχύος του άρθρου 6α της Συνθήκης του Άμστερνταμ για τη μη διάκριση, ιδίως λόγω ηλικίας καθώς και σε συνάρτηση με την εξέλιξη των πρακτικών στα κράτη μέλη.
ΓΡΑΠΤΗ ΕΡΩΤΗΣΗ E-1607/97 υποβολή: Josι Valverde Lσpez (PPE) προς την Επιτροπή (7 Μαΐου 1997)

Θέμα: Αναθεώρηση των τεχνικών προϋποθέσεων που θέσπισε η Επιτροπή για την παραγωγή ζελατίνης

Σε απόφαση της 11ης Ιουνίου 1996, η Επιτροπή θέσπισε τις τεχνικές προϋποθέσεις για την παραγωγή ζελατίνης.

Η διεπιστημονική επιτροπή υποστηρίζει οι εν λόγω τεχνικές προϋποθέσεις για την παραγωγή ζελατίνης δεν εξασφαλίζουν με βεβαιότητα την αδρανοποίηση των παθογόνων παραγόντων της ΣΕΒ, και βεβαιώνει ότι μόνον οι μη μολυσμένες πρώτες ύλες από βοοειδή θα εξασφάλιζαν ζελατίνη απολύτως ακίνδυνη.

Τι επείγουσες αποφάσεις προτίθεται να λάβει η Επιτροπή προκειμένου να απαγορεύσει τη διάθεση στο εμπόριο οποιασδήποτε ζελατίνης που δεν εγγυάται την απόλυτη ασφάλεια των καταναλωτών;

Απάντηση του κ. Fischler εξ ονόματος της Επιτροπής (11 Σεπτεμβρίου 1997)

Στις 11 Ιουνίου 1996, η Επιτροπή υπέβαλε μέτρα για να εξασφαλίσει την ποιότητα της ζελατίνης που παράγεται στο Ηνωμένο Βασίλειο. Τα εν λόγω μέτρα περιελάμβαναν την εφαρμογή των ελαχίστων προδιαγραφών που πρέπει να τηρούνται για την παρασκευή της ζελατίνης, εξαιρέσει των παράγωγων υλών των ιστών που θεωρούνται επικίνδυνοι καθώς και την εφαρμογή των προϋποθέσεων που πρέπει να τηρούνται εκ των προτέρων, πριν από την πραγματοποίηση των εξαγωγών.

Ωστόσο, η επιστημονική βάση των ελαχίστων προδιαγραφών εμφανίσθη ως ανεπαρκής. Κατά συνέπεια, η Επιτροπή δεν έλαβε τα αναγκαία μέτρα για να επιτραπεί η εξαγωγή της ζελατίνης που παράγεται από τις πρώτες ύλες που προέρχονται από τα βοοειδή που εσφάγησαν στο Ηνωμένο Βασίλειο. Ωστόσο, η ζελατίνη που παράγεται στην χώρα αυτή για την παρασκευή τροφίμων, ζωοτροφών, καλλυντικών και φαρμακευτικών προϊόντων, παράγεται στο εξής από πρώτες ύλες που προέρχονται από άλλες χώρες εκτός από το Ηνωμένο Βασίλειο. Για τον σκοπό αυτό πραγματοποιούνται έλεγχοι για να εξασφαλισθεί η ανίχνευση της ζελατίνης έως το κράτος μέλος καταγωγής. Προβλέπεται η έγκριση συμπληρωματικής νομοθεσίας.

Τα αποτελέσματα των ελέγχων της Επιτροπής που πραγματοποιήθηκαν κατά το τέλος του 1996 ανέφεραν σαφώς ότι κανένα από τα κράτη μέλη δεν δύναται να θεωρηθεί ότι δεν κινδυνεύει από την μόλυνση της σπογγώδους εγκεφαλοπάθειας (ΣΕΒ). Η Επιτροπή, υπέβαλε, κατά συνέπεια, εκ νέου στα κράτη μέλη, στο πλαίσιο της Μόνιμης Κτηνιατρικής Επιτροπής της 16ης Ιουλίου 1997, πρόταση σχετικά με την εξάλειψη των υλών υψηλού κινδύνου. Δεδομένου ότι δεν επετεύχθη η απαιτούμενη πλειοψηφία, τα μέτρα που καθορίσθηκαν από το σχέδιο, υποβλήθηκαν ως πρόταση απόφασης του Συμβουλίου, στις 17 Ιουλίου ((COM(97) 419 τελικό. )), σύμφωνα με την κανονιστική διαδικασία της επιτροπής. Μετά από έλεγχο του Συμβουλίου, η Επιτροπή απεδέχθη, ορισμένες τροποποιήσεις, αλλά το Συμβούλιο δεν ενέκρινε την πρόταση και ανέφερε ότι δεν θα επανεξετάσει το θέμα πριν από 15 ημέρες. Κατά συνέπεια, στις 30 Ιουλίου 1997 ((ΕΕ L 216 της 8.8.1997. )), η Επιτροπή ενέκρινε τα εν λόγω μέτρα τηρώντας την κανονιστική διαδικασία της επιτροπής.
ΓΡΑΠΤΗ ΕΡΩΤΗΣΗ E-2661/97 υποβολή: Patricia McKenna (V) προς το Συμβούλιο (1 Σεπτεμβρίου 1997)

Θέμα: Ανάγκη ενσωμάτωσης συμβάσεων της Διεθνούς Οργάνωσης Εργασίας στην Παγκόσμια Οργάνωση Εμπορίου

Η Solidar, η ένωση των μη κυβερνητικών οργανισμών που εργάζονται για την προάσπιση των δικαιωμάτων των εργαζομένων και των συνδικάτων, έχει ξεκινήσει μια εκστρατεία με στόχο την ενσωμάτωση αυτών των βασικών συμβάσεων της Διεθνούς Οργάνωσης Εργασίας (ΔΟΕ) στην Παγκόσμια Οργάνωση Εμπορίου (ΠΟΕ).

Οι συμβάσεις στοχεύουν στην προστασία των θεμελιωδών δικαιωμάτων στο χώρο εργασίας, συμπεριλαμβανομένου του δικαιώματος προσχώρησης σε συνδικάτο, του δικαιώματος μη υπαγωγής σε καθεστώς δουλείας ή αναγκαστικής εργασίας, του δικαιώματος του καθενός στην παιδική ηλικία του, και του δικαιώματος αποφυγής αρνητικών διακρίσεων λόγω φύλου, φυλής, θρησκείας, εθνικών και πολιτικών απόψεων.

Υποστηρίζει το Συμβούλιο τις προτάσεις της Solidar; Πρόκειται να δραστηριοποιηθεί προκειμένου να δεσμευθεί η ΠΟΕ ότι θα σέβεται τα δικαιώματα των εργαζομένων και των συνδικάτων όπως προτείνεται ανωτέρω;

Απάντηση (28 Οκτωβρίου 1997)

Η πρώτη Υπουργική Συνδιάσκεψη της ΠΟΕ, που έγινε στη Σιγκαπούρη από τις 9 έως τις 13 Δεκεμβρίου 1996, ασχολήθηκε με την προβληματική των θεμελιωδών κανόνων εργασίας. Το Συμβούλιο υπενθυμίζει σχετικά στον αξιότιμο κύριο Βουλευτή ότι η τελική δήλωση που εγκρίθηκε από αυτή την Συνδιάσκεψη, με την έγκριση της Ευρωπαϊκής Ενωσης, διαπίστωσε σαφώς ότι η ΔΟΕ είναι το αρμόδιο όργανο για να θεσπίσει αυτούς τους κανόνες και να ασχοληθεί με αυτούς. Στη δήλωση ωστόσο αναφέρεται ότι οι γραμματείες της ΠΟΕ και της ΔΟΕ «θα συνεχίσουν να συνεργάζονται όπως πράττουν και σήμερα».
ΓΡΑΠΤΗ ΕΡΩΤΗΣΗ E-1997/97 υποβολή: Hiltrud Breyer (V) προς το Συμβούλιο (10 Iουνίου 1997)

Θέμα: Aυξητικές ορμόνες

1. Ποιές αυξητικές ορμόνες και για τη χρησιμοποίηση σε ποιά ακριβώς ζώα (αγελάδες, ταύρους, βόδια-εκτομίες, νεαρά βοοειδή, θηλυκά και αρσενικά μοσχάρια) επιτρέπονται στις ΗΠΑ;

2. Με ποιό τρόπο, υπό ποία μορφή, πόσο συχνά, σε ποιά δόση και σε ποιά ηλικία χορηγούνται οι εκάστοτε ορμόνες στα διάφορα ζώα;

3. Με ποιό τρόπο προμηθεύονται οι κτηνοτρόφοι τις ορμόνες αυτές;

4. Ποιός τις προμηθεύει;

5. Ποιά είναι τα καθήκοντα του κτηνιάτρου σε σχέση με την πάχυνση των ζώων μέσω ορμονών;

6. Ποιός ελέγχει στις ΗΠΑ την ορθή χρησιμοποίηση των επιτρεπομένων στη χώρα αυτή ορμονών;

7. Με ποιό τρόπο εμποδίζεται η μη ορθή χρησιμοποίησή τους;

8. Ποιά μέτρα έχουν λάβει οι ΗΠΑ για να εμποδίσουν τη χρησιμοποίηση μη επιτρεπομένων ορμονών;

9. Πως ακριβώς δρούν οι εν λόγω αυξητικές ορμόνες στον οργανισμό των ανωτέρω ζώων από κάθε μορφολογική και φυσιολογική άποψη, κυρίως αν λάβουμε υπόψη τους ενδοκρινείς αδένες;

10. Μέσω ποιών επιστημονικών εργασιών μπορούν οι ΗΠΑ να αποδείξουν ότι με τη χορήγηση της εκάστοτε ορμόνης στα ζώα δεν μεταβάλλεται αρνητικώς κανένα από τα πολυάριθμα συστατικά του κρέατος;

Απάντηση (16 Οκτωβρίου 1997)

Όπως έχει επαλειλημμένα επισημάνει το Συμβούλιο στο Ευρωπαϊκό Κοινοβούλιο, η Συνθήκης ΕΚ προβλέπει ότι το Συμβούλιο ενεργεί με βάση πρόταση της Επιτροπής. Η Επιτροπή, πριν υποβάλει προτάσεις, βασίζεται στις γνώμες των εμεπιρογνομόνων του οποίους κείνει ότι οφείλει να συμβουλευτεί.

Εκτός από τις συνήθεις αυτές δραστηριότητες, η Επιτροπή συγκάλεσε, τον συγκεκριμένο τομέα των αυξητικών ορμονων, επιστημονική διάσκεψη που έλαβε χώρα το Νοέμβριο και το Δεκέμβριο του 1995 και στην οποία έλαβαν μέρος μεταξύ άλλων μέλη του Ευρωπαϊκού Κοινοβουλίου.

Παραπέμπουμε το αξιότιμο μέλος του Κοινοβουλίου στην Επιτροπή προκειμένου να λάβει απαντήσεις επιστημονικού χαρακτήρα όσον αφορά τα ερωτήματα που έθεσε.